Na temelju članka 8. Odluke o dodjeli stipendija i nagrada učenicima i studentima te jednokratnih potpora za poslijediplomski studij („Službene novine Grada Novigrada-Cittanova“, broj 7/23.), sukladno Zaključku gradonačelnika Grada Novigrada-Cittanova, KLASA: 604-01/25-01/01, URBROJ: 2163-5-01-25-1 od 17. rujna 2025. godine, Upravni odjel za poslove ureda gradonačelnika, opće poslove i društvene djelatnosti, objavljuje sljedeći

**NATJEČAJ**

**ZA DODJELU STIPENDIJA REDOVITIM UČENICIMA SREDNJIH ŠKOLA**

1. Grad Novigrad-Cittanova će redovitim učenicima srednjih škola koji su upisali školsku godinu 2025./2026. dodijeliti:
* **tri (3) stipendije za učenike srednjih škola**
* **dvije (2) stipendije za učenike srednjih škola slabijeg socijalno-ekonomskog statusa**
* **jednu (1) stipendiju za učenika srednje škole deficitarnog zanimanja – medicinska sestra/medicinski tehničar**
1. Učenik - kandidat može se prijaviti **samo za jednu vrstu stipendije.**

Učenik kojemu je, pored stipendije Grada Novigrada-Cittanova dodijeljena i neka druga stipendija, mora se pisanim putem očitovati o zadržavanju samo jedne od dodijeljenih stipendija.

1. Pravo na stipendiju mogu ostvariti redoviti učenici srednjih škola koji imaju prebivalište na području Grada Novigrada-Cittanova i prosjek ocjena najmanje 4,00 u prethodnoj školskoj godini.
2. Stipendije se dodjeljuju za razdoblje trajanja obrazovnog programa propisanog nastavnim planom i programom koji donosi Ministarstvo znanosti i obrazovanja za određeno obrazovno područje odnosno zanimanje.

U tijeku školske godine stipendija se isplaćuje deset mjeseci i to od 1. rujna tekuće godine do 30. lipnja sljedeće kalendarske godine.

1. **Visina stipendije iznosi 160,00 eura mjesečno.**

1. Učenik – kandidat koji se prijavljuje na natječaj za dodjelu stipendija ispunjava, ovisno o vrsti stipendije za koju s prijavljuje, obrazac prijave za učeničke stipendije ili stipendije za deficitarna zanimanja *(****obrazac PSUN****)* ili obrazac prijave za učenike slabijeg socijalno-ekonomskog statusa *(****obrazac PSUS****)*.

Uz obrazac prijave na natječaj za dodjelu stipendije prilažu se prilozi navedeni na obrascu prijave, i to:

Svaki kandidat koji se prijavljuje na natječaj za dodjelu stipendija uz obrazac prilaže sljedeću dokumentaciju:

* **preslika osobne iskaznice ili druge identifikacijske isprave kandidata s vidljivom adresom prebivališta,**
* **izvornik ili ovjerena preslika potvrde o redovnom upisu kandidata u šk. god. 2025./2026.,**
* **preslika svjedodžbe posljednje završene školske godine obrazovanja kandidata,**
* **preslika dokaza o sudjelovanju i eventualnom individualnom plasmanu na županijskom, međužupanijskom, državnom i/ili međudržavnom natjecanju tijekom šk. god. 2024./2025. iz predmeta ili područja značajnih za nastavak školovanja,**
* **preslika učeničke knjižice ili svjedodžbe za posljednju završenu godinu glazbene škole, s vidljivim uspjehom.**

Kandidat koji se prijavljuje za natječaj za dodjelu stipendije uz obrazac PSUS osim prethodno navedene dokumentacije prilaže i sljedeću dokumentaciju:

* **preslike osobnih iskaznica članova zajedničkog domaćinstva (za mlt.,dijete: osobna iskaznica, putovnica ili izvadak iz matice rođenih),**
* **preslika izvatka iz matice umrlih za preminulog roditelja,**
* **preslika rješenja o rastavi braka roditelja kandidata ili druge isprave iz koje je vidljivo kojem je roditelju povjereno na čuvanje i odgoj maloljetno dijete/djeca,**
* **izvornik ili ovjerena preslika potvrde o redovnom školovanju/studiranju člana/ova obitelji u mjestu udaljenijem od 50 km od Novigrada za šk./ak. godinu 2025./2026.,**
* **preslika ugovora o podstanarstvu u mjestu prebivališta obitelji kandidata,**
* **preslika rješenja ili druge isprave kojom je nadležno tijelo utvrdilo invaliditet kandidata i/ili člana obitelji,**
* **preslika rješenja nadležnog Hrvatskog zavoda za socijalni rad o priznavanju prava na jedan od oblika pomoći obitelji kandidata,**
* **Potvrda porezne uprave o visini dohotka i primitaka za sve članove kućanstva u prethodnoj godini.**

1. Pravo na podnošenje prijave za dodjelu stipendije za učenike slabijeg socijalno-ekonomskog statusa imaju učenici koji uz prebivalište na području Grada Novigrada-Cittanova i prosjek ocjena ispunjavaju uvjet prihoda (prosječni mjesečni prihod po članu učenikova kućanstva, ostvaren u prethodnoj godini ne prelazi 75% proračunske osnovice određene Zakonom o izvršavanju Državnog proračuna Republike Hrvatske za godinu u kojoj se natječaj za dodjelu stipendije raspisuje).

Uvjeti za prijavu iz prethodnog stavka moraju biti kumulativno ispunjeni.

Prihodom se smatraju sva novčana sredstva ostvarena po osnovi rada, mirovine, primitaka od imovine ili na neki drugi način (primitak od udjela u kapitalu, kamate od štednje i sl.) ostvarena u tuzemstvu i u inozemstvu sukladno propisima o oporezivanju dohotka, a umanjeni za iznos uplaćenog poreza i prireza.

U prihod se ne uračunavaju se primici, naknade i primanja (pomoći) koji se sukladno zakonu o socijalnoj skrbi ne uračunavaju u prihod.

1. Ispunjena i vlastoručno potpisana prijava na predviđenom obrascu sa odgovarajućom potpunom dokumentacijom dostavlja se poštom ili osobno u pisarnicu Grada Novigrada-Cittanova, na adresu:

***Grad Novigrad-Cittanova, Upravni odjel za poslove ureda gradonačelnika, opće poslove i društvene djelatnosti, Veliki trg 1, 52466 Novigrad.***

Obrazac prijave i Privola za obradu osobnih podataka podižu se u pisarnici ili na web stranicama Grada Novigrada-Cittanova, [www.novigrad.hr](http://www.novigrad.hr)

**NATJEČAJ JE OTVOREN OD 17. RUJNA 2025. DO 01. LISTOPADA 2025. GODINE**

1. Prijave pristigle u utvrđenom roku razmatra Povjerenstvo za stipendije te vrši bodovanje i utvrđuje privremenu bodovnu listu na temelju kriterija utvrđenih Odlukom o dodjeli stipendija i nagrada učenicima i studentima te jednokratnih potpora za poslijediplomski studij.

Ukoliko se utvrdi da je neka prijava nepotpuna ili sadrži dokumentaciju koja nije valjana, pozvat će se podnositelja da je dopuni i ispravi u roku od 5 dana od dana zaprimanja poziva za dopunu ili ispravak.

Privremena bodovna lista objavljuje se na oglasnoj ploči i web stranicama Grada Novigrada-Cittanova, a kandidati imaju pravo podnijeti prigovor. Prigovor je moguće podnijeti ukoliko kandidat smatra da bodovanje nije izvršeno u skladu sa kriterijima propisanim Odlukom o dodjeli stipendija i nagrada učenicima i studentima te jednokratnih potpora za poslijediplomski studij, a podnosi se gradonačelniku pismenim putem u roku od 8 dana od dana objave bodovne liste.

Nakon isteka roka za prigovore te donošenja odluke po prigovorima, nadležni upravni odjel utvrđuje konačnu bodovnu listu i objavljuje na oglasnoj ploči i web stranicama Grada Novigrada-Cittanova.

1. Odluka o dodjeli stipendija i nagrada učenicima i studentima te jednokratnih potpora za poslijediplomski studij objavljena je u «Službenim novinama Grada Novigrada», broj 7/23. te je dostupna na web stranicama Grada.

Dodatne informacije mogu se zatražiti u Upravnom odjelu za poslove ureda gradonačelnika, opće poslove i društvene djelatnosti osobno u uredovnom radnom vremenu ili na telefon 052/757-055, interni broj 215.

KLASA: 604-01/25-01/01

URBROJ: 2163-5-04-25-02

Novigrad-Cittanova, 17. rujna 2025.god.

**GRAD NOVIGRAD-CITTANOVA**

**UPRAVNI ODJEL ZA POSLOVE UREDA GRADONAČELNIKA,**

**OPĆE POSLOVE I DRUŠTVENE DJELATNOSTI**